יעקב שויקה

יעקב שויקה (שוויכה) (יוני 1936 – 12 ביוני 2020) היה פרופסור במחלקה למדעי המחשב באוניברסיטת בר-אילן, שבה כיהן כראש המכון לאחזור מידע ולבלשנות חישובית. עד שנת 2017 עמד בראש גנזים – יחידת המחשוב של פרויקט פרידברג לחקר הגניזה. תחום התמחותו היה במערכות לאחזור מידע טקסטואלי, במאגרים טקסטואליים גדולים, בעיבוד ממוחשב של שפות טבעיות, ובייחוד של עברית, ובניתוח ממוחשב של טקסט, וכן במילונאות רגילה וממוחשבת, במורפולוגיה ותחביר ממוכנים ובמו"לות אלקטרונית. בשנת ה'תשע"ט זכה בפרס כץ, על תרומתו לחקר ההלכה וליישומה בחיים המודרניים. שויקה נולד בקהיר שבמצרים למשפחת שוויכה יוצאת ארם צובא, היא חַלֶבּ שבצפון סוריה. אביו היה הרב אהרון שויקה (שוויכה). הוא למד בתיכון צרפתי במצרים ועלה לישראל עם אמו ואחיותיו, דרך איטליה, בינואר 1957, בעת שאביו היה בארצות הברית. בשנת 1962 קיבל תואר שני במתמטיקה מהאוניברסיטה העברית ובשנים 1962 – 1965 שירת בצה"ל ביחידה 515, והשתחרר בדרגת סרן. המשיך בלימודיו בפקולטה למתמטיקה של האוניברסיטה העברית, ובשנת 1971 קיבל תואר דוקטור. עבודת הדוקטור שלו, בהנחייתו של פרופ' מיכאל רבין, נשאה את השם "אוטומאטים סופיים על סטרוקטורות אינסופיות". במקביל הצטרף לצוות של אוניברסיטת בר-אילן, בה עסק בתורת האוטומטים, והכין תוכנה בלשנית לשפה העברית. שויקה היה מעורב בפרויקטים הבאים: בשנים 1962–1965 פיתח שויקה את המנתח המורפולוגי הממוחשב הראשון לשפה העברית. בשנת 1966 הצטרף לפרויקט השו"ת באוניברסיטת בר-אילן – מהפרויקטים הראשונים והמקיפים ביותר בעולם לאחזור מידע בטקסט מלא, ובשנים 1974–1986 עמד בראשו. בשנים 1983–1985 היה יועץ ראשי למחשוב למערכת האנציקלופדיה העברית, והיה אחראי על ההפקה הממוחשבת של כרך המפתח. בשנים 1988–1996 היה החוקר הראשי של פרויקט "רב-מילים" לבלשנות חישובית עברית ומילונאות אלקטרונית של המרכז לטכנולוגיה חינוכית ואחראי לפיתוח סדרת מערכות ממוחשבות לטיפול ממוחשב מתקדם בעברית בהן מילון ממוחשב, נקדן טקסט, בונוס (משחק מחשב), מערכת לניתוח מורפולוגי ועוד. היה ראש המערכת של סדרת מילונים חדשים לעברית המודרנית: "רב מילים" – המילון השלם לעברית החדשה. מאפריל 2005 עמד בראש המחשוב של פרויקט פרידברג לגניזת קהיר. מטרת הפרויקט היא ליצור מאגר מידע שיכלול את כל דפי הגניזה ואת כל המחקרים והפענוחים שפורסמו בנושא במהלך השנים ולאפשר גישה אליהם דרך האינטרנט. לפי שעה צולמו תמונות ברזולוציה גבוהה של כל דפי הגניזה, וכיום כבר ניתן לצפות בהם דרך האינטרנט. ביוני 2016 פרש מפעילותו בפרויקט. הנהגת הפרויקט "הכי גרסינן" לשינויי נוסחאות של התלמוד הבבלי על עבודותיו זכה במספר פרסים, בהם פרסי איל"א ופרס ראש הממשלה לתוכנת מחשב לשנת 1997. פרופ' שויקה היה חבר בוועדות ציבוריות רבות בתחום עיסוקו, כמו גם בוועדות ציבוריות כמו מליאת רשות השידור (בשנים 1980–1984) וחבר הנהלת המרכז למורשת ארם צובא ויו"ר ועדת המחקר שלה (1985–1997). היה נשוי לשרה ואב לשמונה. בנו הבכור הוא חוקר התלמוד והסופר רוני שויקה. בן אחר, ינון שויקה הוא חבר הנהלת הבנק הבינלאומי, ובעבר היה מנכ"ל בנק פועלי אגודת ישראל. הוא היה אחיו של הפיזיקאי יצחק שוה ודודם של הסופר והרב חיים סבתו והרב שבתי סבתו. נפטר ב-12 ביוני 2020, והובא לקבורה בהר המנוחות מדיה וקבצים בנושא יעקב שויקה בוויקישיתוף יעקב שויקה, באתר dblp זאב גלילי, מי ראוי לקבל את הפרס על מפעל השו"ת, באתר "היגיון בשיגעון" זאב גלילי, "אהבתי מתמטיקה ואמרו לי שבמקצוע זה אוכל להיות רק מורה או אקטואר בביטוח", באתר "היגיון בשיגעון" זאב גלילי, פרופסור יעקב שוויקה ז"ל מגדולי הדור (יוני 1936 – 12 ביוני 2020), באתר "היגיון בשיגעון" ראיון בתוכנית "לונדון את קירשנבאום" בערוץ 10 בנושא פרויקט הגניזה, סרטון באתר יוטיוב ריאיון עם שוויקה בפרויקט "רואים את הקולות", סרטון באתר יוטיוב יעקב שויקה (1936-2020), דף שער בספרייה הלאומית יעקב שויקה, באתר "החכם היומי" בעקבות פטירתו: לזכרו של יעקב שוויקה, באתר האקדמיה ללשון העברית, יוני 2020 חיים סבתו, ‏על כתפי ענקים: פרידה מפרופ' יעקב שויקה ז"ל, בעיתון מקור ראשון, 17 ביוני 2020 עופר אדרת, 2020-1936 | הפרופ' שלימד את המחשב לקרוא עברית, באתר הארץ, 28 ביוני 2020 חגי בן שמאי, שער רחב אל ספריית ענק, באתר הארץ, 8 ביולי 2020 אלירן אהרון, צפו: טקס פרסי מרכוס כץ, באתר ערוץ 7, כ"א בתמוז ה'תשע"ט ארנון מגן, מחשבים לומדים דקדוק, למרחב, 19 ביוני 1968 ההלכה והמחשב, מעריב, 27 בינואר 1977 6,000 מילים בעברית במילון ממוחשב לעולים, מעריב, 2 באוקטובר 1990 יהודית טל, ‏הסיפור שכל יזם חייב לקרוא: כשהמשחק שהמציא אליסף שויקה נתקע בגלגלי המציאות, בעיתון מקור ראשון, 15 באוגוסט 2022 זאב גלילי, כל הגניזה (כמעט) כבר נמצאת במחשב שלך "Digitized Talmud and mobile app to be launched". The Jerusalem Post | JPost.com (באנגלית אמריקאית). נבדק ב-2023-01-23. גיא עזרא, ‏ברוך דיין האמת: פרופ' יעקב שויקה הלך לעולמו, באתר "סרוגים", 12 ביוני 2020 יעקב שויקה באתר GRAVEZ